
	1.
	Likumprojekts (grozījumi)
4. pants. Izteikt pirmās daļas ievaddaļu šādā redakcijā:
"(1) Nodokli par videi kaitīgām precēm, tai skaitā riepām, ar kurām aprīkoti šā likuma 3. panta pirmās daļas 5. punktā norādītie transportlīdzekļi, bet izņemot fotoelementu paneļus, invertorus, stacionāras enerģiju uzkrājošo bateriju sistēmas (turpmāk - bateriju sistēma) un elektroniskās smēķēšanas ierīces, nodokļa maksātājs nemaksā, ja tas nodrošina vides aizsardzības normatīvajos aktos noteikto videi kaitīgu preču atkritumu reģenerācijas normu izpildi, kā arī izpilda vienu no šādiem nosacījumiem:"
	Priekšlikums
Biedrība “LATVIJAS APRITES SAIMNIECĪBAS UZŅĒMUMU ASOCIĀCIJA” (turpmāk – LASUA) ir iepazinusies un izvērtējusi Klimata un enerģētikas ministrijas sagatavoto likumprojektu “Grozījumi Dabas resursu nodokļa likuma” (projekta id. 25-TA-745) (turpmāk – Likumprojekts).

Likumprojekts papildināts ar jaunu definīciju nosakot, ka Stacionāra enerģiju uzkrājošo bateriju sistēma (BESS) ir Eiropas Parlamenta un Padomes 2023. gada 12. jūlija Regulas (ES) 2023/1542 par baterijām un bateriju atkritumiem, ar ko groza Direktīvu 2008/98/EK un Regulu (ES) 2019/1020 un atceļ Direktīvu 2006/66/EK, 3. panta pirmās daļas 15. punktā minētā stacionārā enerģiju uzkrājošo bateriju sistēma, tajā skaitā, baterijas fotoelementu paneļu saražotās strāvas uzkrāšanai. Atbilstoši precizēti arī likuma 9. pants un 6. pielikums.

Ar likumprojektā ietverto likuma 9. panta 1.1 daļas jauno redakciju visiem saules elektrostaciju vai bateriju sistēmu uzstādītājiem tiek noteikti vienādi nosacījumi atbrīvojuma no dabas resursu nodokļa samaksas saņemšanai, proti, pienākums reģistrēties Klimata un enerģētikas ministrijas padotībā esošā iestādē (VVD), ja nodokļa maksātājs pats nodrošina pasākumus un sedz izdevumus, kas saistīti ar šo iekārtu atkritumu apsaimniekošanu, vai arī pienākums piedalīties videi kaitīgu preču atkritumu apsaimniekošanas sistēmā. Tādējādi tiek novērsta līdzšinējā atšķirīgā attieksme, kad atbrīvojums bija pieejams tikai par iekārtām, kas uzstādītas saules parkos fotoelementu paneļu saražotās strāvas uzkrāšanai, savukārt funkcionāli identiskas bateriju sistēmas, kas uzstādītas citās atjaunojamo energoresursu elektrostacijās vai kā patstāvīgas enerģijas uzkrāšanas iekārtas, bija uzskaitāmas kā "citi akumulatori" ar būtiski augstāku dabas resursu nodokļa likmi un objektīvi neizpildāmām savākšanas un pārstrādes normām.

LASUA ieskatā Pārejas noteikumi būtu papildināmi ar noteikumu, ka likuma 9. panta 1.1 daļas regulējums attiecībā uz bateriju sistēmām piemērojams, sākot ar 2026. gada 1. janvāri, un piemērojams arī attiecībā uz 2025. gadā veiktām darbībām ar bateriju sistēmām, par kurām pārskats sniedzams 2026. gadā. Tādējādi tiktu novērsts, ka nodokļa maksātājiem, kuri bateriju sistēmas uzstādījuši 2025. gadā, vienīgi pārskata sniegšanas brīža dēļ tiktu piemērots atšķirīgs, nelabvēlīgāks regulējums nekā nodokļa maksātājiem, kas identiskas darbības veic pēc grozījumu spēkā stāšanās. Ņemot vērā, ka attiecīgā norma ir nodokļa maksātājiem labvēlīga un paplašina atbrīvojuma saņemšanas iespējas, tās attiecināšana uz laikposmu pirms grozījumu spēkā stāšanās atbilst tiesiskās paļāvības aizsardzības principam un vienlīdzīgas attieksmes principam.

Ievērojot minēto, LASUA ierosina papildināt Pārejas noteikumus ar punktu šādā redakcijā:“Šā likuma 9. panta 1.¹ daļas regulējums attiecībā uz bateriju sistēmām piemērojams, sākot ar 2026. gada 1. janvāri un piemērojams arī attiecībā uz 2025. gadā veiktām darbībām ar bateriju sistēmām, par kurām pārskats sniedzams 2026. gadā.”

	Likumprojekts (grozījumi)
4. pants. Izteikt pirmās daļas ievaddaļu šādā redakcijā:
"(1) Nodokli par videi kaitīgām precēm, tai skaitā riepām, ar kurām aprīkoti šā likuma 3. panta pirmās daļas 5. punktā norādītie transportlīdzekļi, bet izņemot fotoelementu paneļus, invertorus, stacionāras enerģiju uzkrājošo bateriju sistēmas (turpmāk - bateriju sistēma) un elektroniskās smēķēšanas ierīces, nodokļa maksātājs nemaksā, ja tas nodrošina vides aizsardzības normatīvajos aktos noteikto videi kaitīgu preču atkritumu reģenerācijas normu izpildi, kā arī izpilda vienu no šādiem nosacījumiem:"
	Priekšlikums
Biedrība “LATVIJAS APRITES SAIMNIECĪBAS UZŅĒMUMU ASOCIĀCIJA”, turpmāk – LASUA, izmantojot Tiesību aktu projektu publisko portālu, 2026. gada 31. augustā iesniedza priekšlikumu par tiesību akta projektu “Grozījumi Dabas resursu nodokļa likumā” (Projekta ID Nr. 25-TA-745), turpmāk – Likumprojekts.

Ar šo LASUA informē, ka atsauc savu 2026. gada 31. augustā iesniegto priekšlikumu par Likumprojektu.

